སྲིད་བློན་མཱན་མོ་ཧན་སིང་གི་ལྷན་དུ་བློན་ཆེན་དང་གཞུང་གི་སྲི་ཞུ་བ་ཁག་གཅིག་ཕེབས་ཡོད་པ་དང།རྒྱལ་ཁབ་གཉིས་དབར་དུས་ཡུན་རིང་གླེང་རྙོག་མང་དག་ཅིག་ལྷག་ཡོད་པ་རྣམས་ལ་ད་ཐེངས་བསལ་ཐུབ་པའི་ཚོད་དཔག་བྱེད་ཀྱི་ཡོད་པ་རེད།བྷང་ལ་དེ་ཤི་ནི་༡༩༧༡ལོར་གསར་དུ་རང་གཙན་ཐོབ་པའི་རྒྱལ་ཁབ་ཞིག་པ་ཡིན་པ་དང།རྒྱ་གར་གིས་དམག་ཤུགས་མཐུན་རྐྱེན་ལ་བརྟེན་ནས་པཱ་ཀི་སི་ཐན་འོག་ནས་རང་དབང་ཐོབ་ཡིན་པ་རེད།ད་ཐེངས་ཀྱི་གཟིགས་སྐོར་སྐབས་གྲོས་མཐུན་བཞག་ཡོད་པ་ཁག་ནི།རྒྱལ་ཁབ་ཕན་ཚུན་གཉིས་ཀྱིས་ས་མཚམས་སྲུང་སྐྱོབ་བྱ་ཕྱོགས་དང།བསྐྱར་གསོ་ཐུབ་པའི་སྐམ་གློག་འཛུགས་རྒྱུ།ས་མཚམས་སུ་བྷང་གལ་གྱི་སྟག་རྣམས་གནས་ཡུལ་སྲུང་སྐྱོབ་བྱ་རྒྱུ།བྷང་ལ་དེ་ཤི་ནས་རྒྱ་གར་ནང་གོས་སློག་རིགས་མི་འདྲ་བ་༤༦བཙོང་ཆོག་པ་བཅས་ཡིན་པ་རེད།